wannaphong/clean_thaiwikipedia huggingface dataset:
# พรรคสันติภาพและความรุ่งเรืองของภูฏาน
พรรคสันติภาพและความรุ่งเรืองของภูฏาน  หรือ ดรุค พึนซัม ทโชกพา  เป็นหนึ่งในพรรคการเมืองสำคัญในภูฏาน ก่อตั้งในวันที่ 25 กรกฎาคม พ.ศ. 2550 วันที่ 15 สิงหาคม ปีเดียวกัน จิกมี ทินเลย์ได้รับเลือกเป็นหัวหน้าพรรค พรรคยื่นคำร้องขอจดทะเบียนในวันเดียวกัน นับเป็นพรรคการเมืองพรรคที่สองในภูฏาน วันที่ 2 ตุลาคม คณะกรรมการการเลือกตั้งภูฏานจดทะเบียนพรรค วันที่ 24 มีนาคม พ.ศ. 2551 พรรคชนะการเลือกตั้งทั่วไปครั้งแรกที่จัดขึ้นในภูฏาน ได้ 45 จาก 47 ที่นั่งในสภาผู้แทนราษฎรภูฏาน
# ซูเปอร์โบวล์ครั้งที่ 47
ซูเปอร์โบวล์ครั้งที่ 47  เป็นการแข่งขันกีฬาอเมริกันฟุตบอลครั้งที่ 47 ของ ซูเปอร์โบวล์ และยุคสมัยใหม่ครั้งที่ 43 NFL ในเกมการชิงแชมป์ โดยมีมีกำหนดที่จะเล่นในปี ค.ศ. 2013 ที่สนาม เมอร์เชดส์-เบนซ์ ซุปเปอร์โดม ในเมือง นิวออร์ลี,รัฐหลุยเซีย สหรัฐอเมริกา โดยเกมนี้จะจัดในวันที่ 3 กุมภาพันธ์ พ.ศ. 25562012 Saints Opponents Announced . Neworleanssaints.com. Retrieved on 2012-01-04. 

โดยเกมจะดำเนินการถ่ายถอดสด โดยสถานีโทรทัศน์ CBS และจะถ่ายถอดสดไปในประเทศแคนาดาโดย สถานีโทรทัศน์ CTV โดย  CTV มีแผนการเกี่ยวกับการเรียกเก็บสถิติสูงสุดของสหรัฐอเมริกาใน 4,000,000 ดอลลาร์สหรัฐ สำหรับแต่ละโฆษณาอันดับที่ 32CBS Q4 Profits Soar on Streaming Deals (Updated) . The Wrap. Retrieved February 15, 2012.
# กระต่ายลายเสือ
กระต่ายลายเสือ หรือ กระต่ายป่าลายเสือ  เป็นกระต่ายสกุล  Nesolagus (/นี-โซ-ลา-กัส/)

กระต่ายลายเสือ จัดเป็นกระต่ายที่มีขนาดเล็ก มีใบหูที่เล็กกว่ากระต่ายสกุลอื่น ๆ  มีลักษณะเด่น คือ ขนตามลำตัวมีสีน้ำตาลเหลือง หรือน้ำตาลแกมส้ม มีลายสีดำพาดขวางตามลำตัว เป็นลวดลายแลดูคล้ายลายของเสือโคร่ง อันเป็นที่มาของชื่อ

มีอยู่ด้วยกัน 2 ชนิด กระจายพันธุ์ในภูมิภาคเอเชียอาคเนย์ คือจาก itis.org 

กระต่ายลายเสือสุมาตรา (Nesolagus netscheri) พบบนเกาะสุมาตรา ในประเทศอินโดนีเซีย
กระต่ายลายเสืออันนัม (Nesolagus timminsi) พบแถบเทือกเขาอันนัม ชายแดนระหว่างเวียดนาม, ลาว และกัมพูชา
กระต่ายลายเสือจีน (Nesolagus sinensis) สูญพันธุ์

มีพฤติกรรมความเป็นอยู่คล้ายกับกระต่ายในสกุล Lepus คือ อาศัยอยู่ในโพรงดินที่ขุดขึ้นเอง แต่ลูกวัยอ่อนจะยังไม่ลืมตาและยังไม่มีขนปกลุมลำตัวเหมือนเช่นกระต่ายสกุล Lepus
# สภาผู้แทนราษฎรภูฏาน
สภาผู้แทนราษฎรภูฏานเป็นสภาล่างที่มีสมาชิกมาจากการเลือกตั้งของรัฐสภาภูฏานอันเป็นระบบสภาคู่ใหม่ของประเทศภูฏาน ซึ่งยังประกอบด้วยพระมหากษัตริย์และสภาแห่งชาติ

 สภาผู้แทนราษฎรชุดปัจจุบัน 
สภาผู้แทนราษฎรชุดปัจจุบันมีสมาชิก 47 คน ซึ่งได้รับเลือกตั้งในการเลือกตั้งทั่วไปเมื่อวันที่ 30 พฤศจิกายน พ.ศ. 2566 และ 9 มกราคม พ.ศ. 2567 พรรคประชาธิปไตยประชาชนของภูฏาน ที่มีเชอริง ต๊อบเกย์เป็นหัวหน้า ชนะการเลือกตั้งโดยได้ 30 ที่นั่งในสภา พรรคภูฏานเทรนเดลโดยมี เปมา เชวัง เป็นหัวหน้าพรรคได้อีกสิบเจ็ดที่นั่งที่เหลือ  

ภายใต้รัฐธรรมนูญ พ.ศ. 2551 สภาผู้แทนราษฎรประกอบด้วยสมาชิกสูงสุด 47 คน ซึ่งมาจากการเลือกตั้งโดยตรงของพลเมืองแต่ละเขตเลือกตั้งในเขต (Dzongkhag) ภายใต้ระบบเลือกตั้งผู้ชนะคนเดียวนี้ แต่ละเขตเลือกตั้งจะมีสมาชิกสภาผู้แทนราษฎรได้หนึ่งคน จาก 20 เขตต้องมีผู้แทนอยู่ระหว่าง 2-7 คน ทุก 10 ปีจะมีการกำหนดจำนวนผู้แทนในแต่ละเขตเลือกตั้งใหม่ สภาผู้แทนราษฎรประชุมกันอย่างน้อยปีละสองครั้ง และเลือกประธานและรองประธานสภาผู้แทนราษฎรจากสมาชิก สมาชิกและผู้สมัครได้รับอนุญาตให้สังกัดพรรคการเมือง
# เหตุระเบิดในกรุงเทพมหานคร พ.ศ. 2555
เหตุระเบิดในกรุงเทพมหานคร พ.ศ. 2555 เป็นระเบิดต่อเนื่องที่เกิดขึ้นในกรุงเทพมหานครเมื่อวันอังคารที่ 14 กุมภาพันธ์ พ.ศ. 2555 ซึ่งตรงกับวันวาเลนไทน์ เป็นเหตุให้มีผู้ได้รับบาดเจ็บ 5 คน ทางการไทยแถลงว่า เหตุระเบิดเป็นความพยายามที่ล้มเหลวของผู้ถือสัญชาติอิหร่านในการลอบสังหารทูตอิสราเอลThai Police Widen Search for Iranians, Wall Street Journal 16-02-2012 ชาวอิหร่านหลายคนถูกจับกุมและถูกกล่าวหาจากเหตุดังกล่าว มีคนหนึ่งได้รับบาดเจ็บสาหัส

 เบื้องหลัง 
เหตุระเบิดนี้เกิดขึ้นหนึ่งวันหลังเหตุโจมตีทูตอิสราเอลในกรุงทบิลิซี ประเทศจอร์เจีย และกรุงนิวเดลี ประเทศอินเดีย ทางการอิสราเอลแถลงว่า รัฐบาลอิหร่านอยู่เบื้องหลังเหตุระเบิด ซึ่งรัฐบาลอิหร่านปฏิเสธThai police to seek arrest of 5th suspect after Bangkok bombings, CNN 17-02-2012Barak blames Iran for bomb blasts in Bangkok, Jerusalem post 14-02-2012

 การระเบิด 
การระเบิดครั้งแรกเกิดขึ้นเมื่อเวลาประมาณ 15.00 น. ที่หน้าโรงเรียนเกษมพิทยา ใกล้กับตู้โทรศัพท์สาธารณะ ภายในซอยปรีดีพนมยงค์ 31 ซึ่งเป็นซอยแยกของซอยสุขุมวิท 71 แขวงพระโขนงเหนือ เขตวัฒนาด่วน!บึ้มสนั่นสุขุมวิท71 บาดเจ็บระนาว จากเดลินิวส์ โดยผู้ต้องหาได้เดินออกมาเซฟเฮาส์ที่เช่าไว้ เหตุระเบิดได้พัดพาบางส่วนของหลังคาอาคารไป จากนั้นชายได้หลบหนีออกจากบ้าน โมราดี ผู้ได้รับบาดเจ็บและมีเลือดออก พยายามโบกมือเรียกแท็กซี เมื่อคนขับ ที่เห็นอาการของเขา ปฏิเสธที่จะรับเขาไป เขาก็ได้โยนระเบิดมือไปยังแท็กซี่นั้น ระเบิดมือทำความเสียหายแก่พาหนะ และทำให้คนขับได้รับบาดเจ็บ เจ้าหน้าที่ตำรวจผู้สนองต่อเหตุระเบิดจากนั้นพยายามหยุดโมราดี ผู้พยายามหลบหนีโดยโยนระเบิดมืออีกลูกหนึ่งใส่ ระเบิดมือกระเด็นจากต้นไม้และกลับใส่เขา เกิดระเบิดและตัดขาทั้งสองข้างของเขาขาดIsrael blames Iran for Bangkok blasts, Telegraph 17-02-2012

โดยบุคคลแรกที่ถ่ายรูปและวิดีโอคลิปภาพเหตุการณ์นี้ได้เป็นคนแรก ซึ่งได้เผยแพร่ต่อมาทั้งในสื่อสาธารณะและโซเชียลเน็ตเวิร์กต่าง ๆ เป็นชายผู้ขับขี่มอเตอร์ไซด์รับจ้าง อายุ 39 ปี ชื่อ เดชชาติ พวงเกษ ที่ขับขี่อยู่ในแถบนั้นมากว่า 6 ปีแล้ว โดยได้เผยแพร่ลงบล็อกของตัวเองในโอเคเนชั่น ก่อนที่จะถูกส่งต่อไปต่าง ๆธรรมดาที่ไม่ธรรมดา@motorcyrubjang จากคมชัดลึก (หนังสือพิมพ์)
# ซูเปอร์โบวล์ครั้งที่ 43
ซูเปอร์โบวล์ครั้งที่ 43  เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2009 จัดขึ้นในวันที่ 1 กุมภาพันธ์ พ.ศ. 2552 ตามเวลาท้องถิ่น หรือ วันที่ 2 กุมภาพันธ์ พ.ศ. 2552 ตามเวลาในประเทศไทย ที่สนามเรย์มอนด์ เจมส์ สเตดรึม แทมปา, รัฐฟลอริดา

 สถิติ 
 การเปรียบเทียบเชิงสถิติ 
แหล่งที่มา: NFL.comพิตต์สเบิร์ก สตีลเลอร์สแอริโซนา คาร์ดินัลส์ดาวน์แรก2023ผลสำเร็จของดาวน์ที่ 34/103/8ผลสำเร็จของดาวน์ที่ 40–00–0ผลรวมหลาทั้งหมด292407ผลรวมหลาจากการขว้าง234374ความสำเร็จ / ความพยายามในการขว้าง21/3031/43ผลรวมหลาในการวิ่ง5833ความพยายามในการวิ่ง2612หลาต่อการวิ่ง2.22.8จำนวนถูกลงโทษ–หลา7–5611–106จำนวนครั้งที่ถูกแซ็ก–จำนวนหลารวม2–222–3ทำลูกหลุดมือ–เสียการครอบครอง0–02–1ถูกอินเทอร์เซปต์11เวลาของการครอบครอง33:0126:59

 เจ้าหน้าที่ในสนาม 
เจ้าหน้าที่ในสนามสำหรับตัดสินในเกมนี้ได้แก่

 กรรมการ: เทอร์รี แมคอูเลย์ อันดับที่ 77; ครั้งที่สองในซูเปอร์โบวล์, เคยเป็นกรรมการใน ซูเปอร์โบวล์ครั้งที่ 39
 กรรมการผู้ตัดสิน: รอย เอลลิสัน อันดับที่ 81
 ผู้กำกับเส้นใหญ่: เดริค เบาว์เวอร์ส อันดับที่ 74
 ผู้ตัดสินในแถว: มาร์ค เพอร์ลแมน อันดับที่ 9
 ผู้ตัดสินในสนาม: เกรค กัวทรีอัค อันดับที่ 80
 ผู้ตัดสินในด้านข้าง: ไมเคิล แบงค์ส อันดับที่ 72
 ผู้ตัดสินในด้านหลัง: ไคธ์ เฟอร์กูสัน อันดับที่ 61
 ผู้ทำรีเพลย์อย่างเป็นทางการ: บ๊อบ แมคเกรธ
 ผู้ดำเนินการไออาร์วิดีโอ: เชย์ตัน จัดจ์

 เจ้าหน้าที่สำรอง
 กรรมการ: รอน วินเทอร์ อันดับที่ 14
 กรรมการผู้ตัดสิน: ดาร์ริลล์ เจนกินส์ อันดับที่ 76
 ผู้ตัดสินในแถว: ดาร์ไรลล์ เลวิส อันดับที่ 130
 ผู้ตัดสินในสนาม: ดังค์ โรเซนบึม อันดับที่ 67
 ผู้ตัดสินในด้านหลัง: บิลลี สมิธ อันดับที่ 2
# เหตุยิงกันในตูลูซและมงโตบ็อง พ.ศ. 2555
เหตุยิงกันในตูลูซและมงโตบ็อง พ.ศ. 2555 เป็นชุดการโจมตีด้วยปืนสามครั้งต่อทหารฝรั่งเศสและพลเรือนชาวยิว ในเมืองมงโตบ็องและเมืองตูลูซ แคว้นมีดี-ปีเรเน ประเทศฝรั่งเศส เบ็ดเสร็จแล้ว มีผู้เสียชีวิตทั้งสิ้นเจ็ดคน รวมทั้งผู้ก่อการ และมีผู้ได้รับบาดเจ็บอีกห้าคน ในจำนวนนี้ สี่คนได้รับบาดเจ็บสาหัส ตำรวจระบุตัวผู้ก่อการว่าเป็นชาวฝรั่งเศสมุสลิมวัย 23 ปี นาม โมฮัมเหม็ด เมราห์ ผู้อ้างความเกี่ยวข้องกับกลุ่มอิสลามหัวรุนแรงอัลกออิดะฮ์ แม้ความสัมพันธ์นี้จะเป็นที่โต้แย้งNo evidence French gunman had ties to Al Qaeda, official says. FOX News. Accessed: 23 March 2012. ระหว่างการล้อมและการต่อสู้ด้วยปืน วันที่ 22 มีนาคม ผู้ก่อการถูกยิงและวิสามัญฆาตกรรมโดยหน่วยยุทธวิธีปฏิบัติการพิเศษของตำรวจฝรั่งเศส RAID

 โมฮัมเหม็ด เมราห์ 
โมฮัมเหม็ด เมราห์ (‎; 10 ตุลาคม 2531 - 22 มีนาคม 2555) ถูกระบุว่าเป็นมือปืนก่อเหตุดังกล่าว เขาเป็นพลเมืองฝรั่งเศสมุสลิม เกิดแก่พ่อแม่ชาวฝรั่งเศสเชื้อสายแอลจีเรีย

เมราห์มีประวัติยืดยาวเป็นเยาวชนผู้กระทำผิดอาญา โดยถูกพิพากษาลงโทษแล้วถึง 15 ครั้ง ตามข้อมูลอัยการภาคฝรั่งเศส เขาถูกจับกุมครั้งแรกเมื่อ พ.ศ. 2548 และถูกจำคุกช่วงสั้นๆ สองครั้งใน พ.ศ. 2550 และ 2552 ซึ่งการพิพากษาลงโทษมีรายงานว่ารวม การลักขโมยและการกระทำผิดเกี่ยวกับการขับขี่France gunman goes down shooting (CBS News)

เมราห์อ้างว่าตนเป็นสมาชิกกลุ่มอัลกออิดะฮ์และว่า เหตุจูงใจสำหรับการก่อเหตุของเขาเป็นไปเพื่อแสดงความเคารพต่อศาสนาอิสลาม เพื่อแก้แค้นให้กับการเสียชีวิตของเด็กชาวปาเลสไตน์ (ด้วยการโจมตีโรงเรียนยิว) และโจมตีกองทัพฝรั่งเศสสำหรับการไปมีส่วนในอัฟกานิสถาน เขาว่าเขาเสียใจเพียงไม่สามารถก่อการฆาตกรรมได้มากกว่านี้ เขาต่อต้านรัฐบัญญัติห้ามปกปิดใบหน้าในสาธารณสถาน เมราห์ถ่ายวิดีโอการฆาตกรรมของเขาทั้งหมด และตามข้อมูลของอัยการฝรั่งเศส เขากล่าวว่า "คุณฆ่าพี่น้องของผม ผมฆ่าคุณ" และ "อัลลอหุ อักบัร" ระหว่างที่ก่อเหตุ
# หนูผีช้างหน้าเทา
หนูผีช้างหน้าเทา หรือ เซงกิหน้าเทา  เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับหนูผีช้าง (Macroscelidea) มีชื่อวิทยาศาสตร์ว่า Rhynchocyon udzungwensis (/ริน-โค-ไซ-ออน-อุด-ซุง-เวน-ซิส/)

มีรูปร่างโดยรวม คือ มีสีขนเป็นสีเทาและแดงสดบริเวณใบหน้า มีขนที่เบาบางและแหลม ด้านสะโพกมีขนสีดำและสีน้ำตาลอ่อน ด้านท้องและหางเป็นสีอ่อน  มีฟันที่แหลมคม มีความยาวเฉลี่ย 56.4 เซนติเมตร น้ำหนักโดยเฉลี่ย 711 กรัม นับเป็นว่าเป็นหนูผีช้าง หรือ เซงกิชนิดใหญ่ชนิดหนึ่ง ถือว่าเป็นหนูผีช้างที่มีขนาดใหญ่กว่าหนูผีช้างชนิดอื่นประมาณร้อยละ 25 

หนูผีช้างหน้าเทา เป็นสัตว์เฉพาะถิ่น กระจายพันธุ์อยู่เฉพาะแถบเทือกเขาอุดซุงก์วา ในประเทศแทนซาเนีย ในแอฟริกาตะวันออกเท่านั้น

โดยเป็นหนูผีช้างชนิดที่ได้รับการค้นพบเป็นครั้งแรกในรอบ 126 ปี โดยนักวิทยาศาสตร์ชาวอเมริกัน 2 คน ในปี ค.ศ. 2005 และอนุกรมวิธานในเดือนมกราคม ค.ศ. 2008 ตื่นเต้น!! พบช้างน้อยตัวเท่าหนูกลางป่าแอฟริกา จากผู้จัดการออนไลน์ Shrew's who: New mammal enters the book of life". AFP. 2008-01-31. http://afp.google.com/article/ALeqM5iOZBW8DMT3rHIv5uyWjQHU30edVw . Retrieved 2008-01-31.  
 "New Species of Giant Elephant-shrew Discovered". Science Daily. 2008-02-01. http://www.sciencedaily.com/releases/2008/02/080201085759.htm. Retrieved 2008-05-07.
# รายพระนามพระมหากษัตริย์ฮาวาย
ราชอาณาจักรฮาวาย 
ราชวงศ์คาเมฮาเมฮา
ลำดับพระบรมฉายาลักษณ์  รายพระนาม ระยะเวลาที่ครองราชย์ (พ.ศ.)ระยะเวลาที่ครองราชย์ (ค.ศ.)  รวมปีครองราชย์<center> 1 <center>100px<center> พระเจ้าคาเมฮาเมฮาที่ 1 แห่งฮาวาย<center> 2325-2362 <center> 1782-1819 <center> 37 ปี<center> 2 <center> 100px<center> พระเจ้าคาเมฮาเมฮาที่ 2 แห่งฮาวาย  <center> 2362-2367 <center> 1819-1824 <center> 5 ปี<center>  3 <center>100px <center>  พระเจ้าคาเมฮาเมฮาที่ 3 แห่งฮาวาย  <center>  2367-2396 <center>  1825-1854 <center>  19 ปี <center> 4 <center> 100px<center> พระเจ้าคาเมฮาเมฮาที่ 4 แห่งฮาวาย  <center>2396-2406 <center> 1855-1863 <center> 10 ปี<center> 5 <center> 100px<center> พระเจ้าคาเมฮาเมฮาที่ 5 แห่งฮาวาย <center> 2406-2416 <center> 1863-1872  <center>9 ปี 

ราชวงศ์คาลาอีมามาฮู
ลำดับพระบรมฉายาลักษณ์  รายพระนาม ระยะเวลาที่ครองราชย์ (พ.ศ.)ระยะเวลาที่ครองราชย์ (ค.ศ.)  รวมปีครองราชย์<center> 1 <center>100px<center> พระเจ้าลูนาลิโลแห่งฮาวาย<center> 2416-2417 <center> 1873-1874 <center> 1 ปี

ราชวงศ์คาลาคาอัว
ลำดับพระบรมฉายาลักษณ์  รายพระนาม ระยะเวลาที่ครองราชย์ (พ.ศ.)ระยะเวลาที่ครองราชย์ (ค.ศ.)  รวมปีครองราชย์<center> 1 <center>100px<center> พระเจ้าคาลาคาอัวแห่งฮาวาย<center> 2417-2434 <center> 1874-1891 <center> 17 ปี<center> 2 <center>100px<center> สมเด็จพระราชินีนาถลีลีโอกาลานีแห่งฮาวาย<center> 2434-2436 <center> 1891-1893 <center> 2 ปี

ดูเพิ่ม
รายพระนามคู่อภิเษกสมรสในพระประมุขฮาวาย
ราชอาณาจักรฮาวาย
พระเจ้าคาเมฮาเมฮาที่ 1 แห่งฮาวาย

ฮ
หมวดหมู่:ราชอาณาจักรฮาวาย
หมวดหมู่:บุคคลจากรัฐฮาวาย
หมวดหมู่:พระมหากษัตริย์ฮาวาย
หมวดหมู่:รัฐบาลฮาวาย
หมวดหมู่:พระมหากษัตริย์แห่งเกาะฮาวาย
หมวดหมู่:บุคคลที่เป็นชาวฮาวายพื้นเมือง
# อันดับกระต่าย
อันดับกระต่าย (ชื่อวิทยาศาสตร์: Lagomorpha-ออกเสียงว่า /ลา-โก-มอร์-ฟา/ มาจากภาษากรีกคำว่า "λαγος" หมายถึง กระต่ายป่า และ "μορφή" หมายถึง ลักษณะ, รูปร่าง)

เป็นอันดับของสัตว์เลี้ยงลูกด้วยนมอันดับหนึ่ง มีลักษณะโดยรวมคล้ายกับสัตว์ในอันดับสัตว์ฟันแทะ (Rodentia) เช่น หนู หรือกระรอก ด้วยว่ามีฟันในลักษณะฟันแทะเหมือนกัน ซึ่งเดิมเคยถูกรวมไว้อยู่ด้วนกัน 

แต่ว่าสัตว์ในอันดับนี้มีฟันแทะที่แตกต่างจากสัตว์ฟันแทะ คือมี ฟันตัดบนหรือฟันหน้า 2 คู่ (4 ซี่ คู่แรกอยู่ด้านหน้า คู่หลังจะซ่อนอยู่ข้าง ๆ ภายในกรามบน) ขณะที่ สัตว์ฟันแทะมี 1 คู่ (2 ซี่) เท่านั้น ทำให้การเคี้ยวของอาหารของสัตว์ทั้งสองอันนี้ไม่เหมือนกัน กล่าวคือ สัตว์ในอันดับกระต่ายจะใช้ฟันทั้ง 2 คู่นี้เคี้ยวสลับกัน จึงจะเห็นเมื่อเวลาเคี้ยวจะใช้กรามสลับข้างกันซ้าย-ขวา อีกทั้งพฤติกรรมการกินก็ต่างกันออกไป เนื่องจาก สัตว์ฟันแทะจะกินได้ทั้งพืชและสัตว์ แต่สัตว์ในอันดับกระต่ายจะกินได้เพียงพืชเท่านั้น และลักษณะเด่นอีกประการหนึ่ง ก็คือ ในตัวผู้ สัตว์ในอันดับกระต่ายจะมีถุงหุ้มอัณฑะอยู่หน้าอวัยวะเพศ แต่สัตว์ฟันแทะจะมีถุงหุ้มอัณฑะอยู่หลังอวัยวะเพศ และอวัยวะเพศของสัตว์ในอันดับกระต่าย จะไม่มีแท่งกระดูกอยู่ภายใน แต่ในสัตว์ฟันแทะจะมี 

ปัจจุบัน มีเพียง 2 วงศ์ เท่านั้น โดยสูญพันธุ์ไปแล้ว 1 วงศ์ (ดูในตาราง)  กระจายพันธุ์ไปในทุกพื้นที่ของโลก แม้กระทั่งอาร์กติก

ซึ่งสัตว์ในอันดับนี้ เป็นสัตว์ที่มนุษย์รู้จักเป็นอย่างดี ก็คือ กระต่าย ซึ่งนิยมเลี้ยงเป็นสัตว์เลี้ยงทั้งในแง่ของความเพลินเพลิน สวยงาม และบริโภคเป็นอาหารHoffman, Robert S.; Smith, Andrew T. (16 November 2005). "Order Lagomorpha (pp. 185-211". In Wilson, Don E., and Reeder, DeeAnn M., eds. Mammal Species of the World: A Taxonomic and Geographic Reference (3rd ed.). Baltimore: Johns Hopkins University Press, 2 vols. (2142 pp.). pp. 185–211. ISBN 978-0-8018-8221-0. OCLC 62265494. http://www.bucknell.edu/msw3. The Paleobiology Database Lagomorpha entry Accessed on 13 May 2010
# โบสถ์คาทอลิกยามาเตะ
อาสนวิหารพระหฤทัย โยโกฮามะ หรือที่มักเรียกว่า โบสถ์คาทอลิกยามาเตะ  เป็นอาสนวิหารประจำมุขมณฑลโยโกฮามะ ตั้งอยู่เลขที่ 44 ยามาเตะโช, นากะคุ, เมืองโยโกฮามะ จังหวัดคานางาวะ  ซึ่งกินพื้นที่ในเขตจังหวัดคานางาวะ ชิซูโอกะ นางาโนะ และยามานาชิ

เดิมโบสถ์แห่งนี้เป็นอาคารก่ออิฐและมีหอระฆังสองหลัง ถูกก่อสร้างขึ้นในปี พ.ศ. 2449 ต่อมาเมื่อเกิดเหตุการณ์แผ่นดินไหวครั้งใหญ่คันโต พ.ศ. 2466 ทำให้โบสถ์เสียหายหนัก ส่วนโบสถ์ในปัจจุบันได้รับการออกแบบจากยาน โยเซฟ ชวากร์ (Jan Josef Švagr เกิด พ.ศ. 2428-2512) สถาปนิกชาวเช็ก ซึ่งได้ออกแบบศาสนสถานแห่งนี้ด้วยสถาปัตยกรรมนีโอ-กอทิกSacchi, Livio. (2004)  Tokyo: City and Architecture  Universe, p.130  และเปิดให้ปฏิบัติศาสนกิจได้ในปี พ.ศ. 2476Watanabe, Hiroshi. (2001)  The Architecture of Tōkyō Edition Axel Menges (2001), p.107 ต่อมาเมื่อมีการก่อตั้งมุขมณฑลโยโกฮามะขึ้นในปี พ.ศ. 2480Diocese of Yokohama at catholic-hierarchy.org.  Retrieved 2011-10-28. โบสถ์ยามาเตะก็ได้รับการสถาปนาเป็นอาสนวิหารในเวลาต่อมา
# สนธิสัญญาโรม
สนธิสัญญาโรม มีชื่ออย่างเป็นทางการว่า สนธิสัญญาจัดตั้งประชาคมเศรษฐกิจยุโรป เป็นความตกลงระหว่างประเทศซึ่งนำไปสู่การก่อตั้งประชาคมเศรษฐกิจยุโรปในวันที่ 1 มกราคม ค.ศ. 1958 มีการลงนามเมื่อวันที่ 25 มีนาคม ค.ศ. 1957 โดยเบลเยียม ฝรั่งเศส อิตาลี ลักเซมเบิร์ก เนเธอร์แลนด์และเยอรมนีตะวันตก คำว่า "เศรษฐกิจ" ถูกลบออกจากชื่อสนธิสัญญา โดยสนธิสัญญามาสตริกต์ ใน ค.ศ. 1993 และสนธิสัญญาดังกล่าวเปลี่ยนใหม่เป็นสนธิสัญญาว่าด้วยการทำหน้าที่ของสหภาพยุโรป เมื่อสนธิสัญญาลิสบอนมามีผลใช้บังคับใน ค.ศ. 2009

ประชาคมเศรษฐกิจยุโรปเสนอให้ค่อยๆ ปรับภาษีศุลกากรลดลง และจัดตั้งสหภาพศุลกากร มีการเสนอใช้จัดตั้งตลาดร่วมสินค้า แรงงาน บริการและทุนภายในรัฐสมาชิกประชาคมเศรษฐกิจยุโรป และยังได้เสนอให้จัดตั้งนโยบายการขนส่งและเกษตรร่วมและกองทุนสังคมยุโรป สนธิสัญญายังได้ก่อตั้งคณะกรรมาธิการยุโรป
# เหตุเพลิงไหม้โรงงานไทรแองเกิลเชิร์ตเวสต์
เหตุเพลิงไหม้โรงงานไทรแองเกิลเชิร์ตเวสต์ในนครนิวยอร์กเมื่อวันที่ 25 มีนาคม ค.ศ. 1911 เป็นภัยพิบัติทางอุตสาหกรรมครั้งที่มีผู้เสียชีวิตมากที่สุดในประวัติศาสตร์นครนิวยอร์ก และยังเป็นการสูญเสียชีวิตสูงสุดเป็นอันดับสี่จากอุบัติเหตุทางอุตสาหกรรมในประวัติศาสตร์สหรัฐอเมริกา นอกจากนี้ ยังเป็นภัยพิบัติครั้งที่มีผู้เสียชีวิตมากที่สุดเป็นอันดับสองในนครนิวยอร์ก หลังการไหม้ของเรือ เจเนอรัล สโลคัม เมื่อวันที่ 15 มิถุนายน ค.ศ. 1904 กระทั่งการทำลายเวิลด์เทรดเซ็นเตอร์ในอีก 90 ปีให้หลัง เพลิงไหม้ครั้งนี้เป็นเหตุให้มีคนงานทอผ้าเสียชีวิต 146 คน ซึ่งสาเหตุการเสียชีวิตมีถูกไฟ สำลักควัน หรือตกจากอาคารจนเสียชีวิต เหยื่อส่วนใหญ่เป็นหญิงอพยพชาวยิวและอิตาลีล่าสุดอายุระหว่างสิบหกถึงยี่สิบสามปี"Triangle Shirtwaist Fire". Jewish Women: An Historical Encyclopedia on Jewish Women's ArchiveStacy, Greg. "Triangle Shirtwaist Fire Marks a Sad Centennial" . NPR.org via Online Journal (March 24, 2011)Diner, Hasia R. "Lecture: The Triangle Shirtwaist Fire and the Shared Italian-Jewish History of New York" Italian-American Magazine (March 16, 2011) เหยื่ออายุมากที่สุดมีอายุ 48 ปี ส่วนที่อายุน้อยที่สุดเป็นเด็กหญิงวัยสิบสี่สองคน

เพราะผู้จัดการได้ล็อกประตูไปยังปล่องบันไดและทางออก ซึ่งเป็นการปฏิบัติทั่วไปในสมัยนั้นเพื่อป้องกันการลักขโมยและการพักโดยไม่ได้รับอนุญาตLifflander, Matthew L. "The Tragedy That Changed New York" New York Archives (Summer 2011) คนงานจำนวนมากผู้ไม่สามารถหนีออกจากอาคารได้จึงกระโดดลงจากชั้นแปด ชั้นเก้าและชั้นสิบไปยังถนนเบื้องล่าง เหตุเพลิงไหม้ครั้งนี้ทำให้ฝ่ายนิติบัญญัติกำหนดให้เพิ่มมาตรฐานความปลอดภัยโรงงานและช่วยกระตุ้นการเติบโตของสหภาพคนงานทอผ้าสตรีระหว่างประเทศ ซึ่งต่อสู้เพื่อสภาพการทำงานที่ดีกว่าสำหรับคนงานโรงงานนรก (sweatshop)
# โทกูงาวะ สึเนนาริ
โทกูงาวะ สึเนนาริ (เกิดวันที่ 26 กุมภาพันธ์ ค.ศ. 1940) เป็นผู้นำตระกูลโทกูงาวะสาขาหลักคนที่ 18 เขาเป็นบุตรชายของ อิจิโร มัตสึไดระ และ โทโยโกะ โทกูงาวะ ทวดฝั่งพ่อของเขาคือมัตสึไดระ คาตาโมริ แห่งไอซุ ผู้มีชื่อเสียง และทวดฝั่งแม่ของเขาคือโทกูงาวะ อิเอซาโตะ ฐานะเหลนของชิมาซุ ทาดาโยชิ เจ้าแคว้นคนสุดท้ายของ แคว้นศักดินาซัตสึมะ เขาเป็นพระญาติชั้นที่ 2 กับอดีตจักรพรรดิ สมเด็จพระจักรพรรดิอากิฮิโตะ

สึเนนาริทำงานให้กับบริษัทเดินเรือสมุทร นิปปงยูเซ็ง เป็นเวลาหลายปี ก่อนจะเกษียณในเดือนมิถุนายนปี ค.ศ. 2002 และเป็นประธานของมูลนิธิไม่แสวงหาผลกำไร มูลนิธิโทกูงาวะเมโมเรียล องค์กรไม่แสวงหากำไรนี้มีจุดมุ่งหมายเพื่ออนุรักษ์สมบัติทางวัฒนธรรมที่เหลืออยู่ของตระกูลโทกูงาวะ ซึ่งหลายชื้นสูญหายในการปฏิรูปเมจิและการทิ้งระเบิดของสหรัฐในสงครามโลกครั้งที่สอง ใน ค.ศ. 2007 สึเนนาริตีพิมพ์หนังสือชื่อ เอโดะ โนะ อิเด็นชิ (江戸の遺伝子) ที่เผยแพร่เป็นภาษาอังกฤษภายใต้ชื่อ The Edo Inheritance ใน ค.ศ. 2009 ซึ่งพยายามจะโต้แย้งความเชื่อทั่วไปในหมู่ชาวญี่ปุ่นว่ายุคเอโดะ (เป็นช่วงที่ตระกูลโทกูงาวะของเขาปกครองญี่ปุ่นในฐานะโชกุน) คือยุคมืดที่ญี่ปุ่นตัดขาดจากโลกและล้าหลัง ในทางตรงข้าม เขาโต้แย้งว่านี่เป็นช่วงเวลาแห่งสันติภาพและความเจริญรุ่งเรืองที่เกิดขึ้นในช่วง 250 ปีที่ผ่านมา นำมาซึ่งการปฏิรูปเศรษฐกิจครั้งสำคัญ การเติบโตของวัฒนธรรมเมืองที่มีความซับซ้อน และการพัฒนาสังคมที่เป็นเมืองมากที่สุดในโลก"The Edo Inheritance by Tokugawa Tsunenari ". International House of Japan. Retrieved 25 May 2009.

โทกูงาวะสละตำแหน่งหัวหน้าตระกูลโทกูงาวะในวันที่ 1 มกราคม ค.ศ. 2023 โทกูงาวะ อิเอฮิโระ บุตรชายของเขา รับตำแหน่งนั้นต่อ
# แอนตาร์กติกาของอาร์เจนตินา
อาร์เจนไทน์แอนตาร์กติกา  หรือ อันตาร์ตีดาอาร์เฮนตินา  เป็นส่วนหนึ่งของแอนตาร์กติกาที่อาร์เจนตินาใช้อ้างสิทธิ์ว่าเป็นของตน ประกอบด้วยคาบสมุทรแอนตาร์กติกและส่วนที่เป็นสามเหลี่ยมยื่นไปถึงขั้วโลกใต้ จำกัดขนาดโดยเมอริเดียน 25° ตะวันตก และ 74° ตะวันตก และเส้นขนาน 60° ใต้
# กฎผู้เล่นแต่งตั้ง
กฎผู้เล่นแต่งตั้ง  หรือมีชื่อลำลองว่า กฎเดวิด เบคแคม เป็นกฎที่เป็นส่วนหนึ่งของกฎข้อบังคับเพดานเงินเดือนในเมเจอร์ลีกซอกเกอร์ ตั้งแต่ฤดูกาล 2007 โดยกฎอนุญาตให้ทีมในเอ็มแอลเอสเซ็นสัญญากับผู้เล่นที่อยู่นอกลีก โดยพิจารณาเงินเดือนเป็นพิเศษ เพื่อให้ทีมแข่งขันให้ทีมสร้างนักเตะมีชื่อเสียง ในตลาดฟุตบอลระหว่างประเทศ
# อันดับกระแต
กระแต  เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ใช้ชื่ออันดับว่า Scandentia 

กระแต มีลักษณะโดยรวมคล้ายกับกระรอก ซึ่งเป็นสัตว์ที่อยู่ในอันดับสัตว์ฟันแทะ (Rodentia) รวมทั้งมีพฤติกรรมความเป็นอยู่ที่คล้ายกัน หากแต่กระแตมีปากยื่นยาวกว่ากระรอก มีฟันเล็กหลายซี่ ไม่ได้เป็นฟันแทะ แบ่งออกเป็นฟันตัด 4 ซี่ ที่ขากรรไกรบน และ 6 ซี่ที่ขากรรไกรล่าง สามารถเขียนเป็นสูตรได้ว่า  จึงไม่สามารถที่จะกัดแทะผลไม้หรือไม้เปลือกแข็งอย่างกระรอกได้  และมีนิ้วที่ขาคู่หน้า 5 นิ้ว ที่เจริญและใช้ในการหยิบจับได้ดี เหมือนเช่นสัตว์ในอันดับไพรเมต (Primate) หรืออันดับวานร  กระแตมีขนปกลุมลำตัวสีเขียวหรือสีน้ำตาลเหมือนกระรอก  มีหางยาวประมาณ 12-19 เซนติเมตร

กระแต นั้นหากินทั้งบนพื้นดิน โคนต้นไม้ และบนต้นไม้ กินได้ทั้งพืช และสัตว์เล็ก ๆ อย่าง แมลง หรือหนอน  เป็นอาหาร โดยมากจะหากินในเวลากลางคืน และอาศัยอยู่ตามลำพังเพียงตัวเดียว แต่บางครั้งก็พบอยู่ด้วยกัน 2-3 ตัว เป็นฝูงเล็ก ๆ  ออกลูกครั้งละ 2-3 ตัว โดยที่ก็ตกเป็นอาหารของสัตว์กินเนื้อขนาดใหญ่กว่า เช่น ชะมด หรืออีเห็น, แมวป่า หรือนกล่าเหยื่อ อย่าง เหยี่ยว หรืออินทรี ด้วย 

กระแต กระจายพันธุ์อยู่ทั่วไปในป่าทวีปเอเชียแถบเอเชียใต้และเอเชียอาคเนย์ มีทั้งหมด 19 ชนิด 5 สกุล แบ่งออกได้เป็น 2 วงศ์ (ดูในตาราง) พบในประเทศไทย 5 ชนิด คือ กระแตเหนือ (Tupaia belangeri) และกระแตใต้ หรือกระแตธรรมดา (T. glis), กระแตเล็ก (T. minor), กระแตหางขนนก (Ptilocercus lowii) และกระแตหางหนู (Dendrogale murina) 
กระแต

เดิม กระแตเคยถูกจัดรวมอยู่อันดับเดียวกับอันดับสัตว์กินแมลง (Insectivora) เช่น หนูผี แต่ปัจจุบันได้ถูกแบ่งออกเป็นอันดับต่างหาก และกระแตถูกสันนิษฐานว่ามีบรรพบุรุษร่วมกันกับอันดับไพรเมตด้วย ด้วยมีนิ้วที่เท้าหน้าคล้ายคลึงกัน โดยวิวัฒนาการแยกออกจากกันในยุคอีโอซีนตอนกลางหน้า 165-166, สัตว์สวยป่างาม โดย ชมรมอนุรักษ์ธรรมชาติ มาหวิทยาลัยมหิดล (สิงหาคม 2518)
# อีซัก เกวงกา
ชูอัน อีซัก เกวงกา โลเปซ  เกิดเมื่อวันที่ 27 เมษายน ค.ศ. 1991 เป็นนักฟุตบอลอาชีพชาวสเปน ปัจจุบันเล่นให้กับเดปอร์ติโบเดลาโกรุญญา ในตำแหน่งกองหน้า หรือปีก ปีกซ้าย
แหล่งข้อมูลอื่น
FC Barcelona official profile
BDFutbol profile
Futbolme profile 
Transfermarkt profile
# ฮวน ปาโบล อังเฮล
ควน ปาโบล อังเคล อารานโก (,เกิด 24 ตุลาคม ค.ศ. 1975 ทีเมเดยิน ประเทศโคลอมเบีย) เป็นอดีตนักฟุตบอลชาวโคลอมเบีย เล่นในตำแหน่งกองหน้า

เขาเริ่มต้นอาชีพค้าแข้งกับสโมสรนาซีโอนาล ซึ่งเขาช่วยให้ทีมคว้าแชมป์ลีกได้ในปี ค.ศ. 1994 จากนั้นจึงย้ายไปสโมสรริเบร์เปลตในอาร์เจนตินาเพื่อแทนที่เอร์นัน เกรสโป ที่ย้ายออกจากทีม ซึ่งเขาเป็นผู้ทำประตูสูงสุดของลีกในปี ค.ศ. 2000 ปีถัดมาเขาย้ายไปยุโรปโดยร่วมทีมกับสโมสรฟุตบอลแอสตันวิลลาในพรีเมียร์ลีกด้วยค่าตัว 9.5 ล้านปอนด์ ซึ่งเป็นสถิติสโมสร ในปี ค.ศ. 2007 เขาย้ายไปสหรัฐอเมริกา ซึ่งเขาได้เล่นให้กับสามสโมสรในเมเจอร์ลีกซอกเกอร์ ก่อนจะกลับมาที่อัตเลตีโก นาซีโอนาล ในปี ค.ศ. 2013 และยุติอาชีพค้าแข้งในปีถัดมา

อังเฆลเป็นพ่อของโตมัส อังเฆล (Tomás Ángel) ซึ่งปัจจุบันเล่นในตำแหน่งกองหน้าให้กับสโมสรฟุตบอลแซนดีเอโก
# มวลนิ่ง
มวลนิ่ง  คือคุณสมบัติของพลังงานและโมเมนตัมรวมของวัตถุหรือระบบกายภาพหนึ่งๆ ที่ไม่แปรเปลี่ยนไปเลยในทุกกรอบอ้างอิง เมื่อตัวระบบทั้งหมดนั้นหยุดนิ่ง (หรือเทียบได้ว่า มีค่าโมเมนตัมรวมเป็นศูนย์) มวลนิ่งจะมีค่าเท่ากับพลังงานรวมของระบบ หารด้วย c2 โปรดอ่านเพิ่มเติมเกี่ยวกับนิยามของมวล จาก ความสมมูลระหว่างมวล-พลังงาน  ทั้งนี้ เนื่องจากมวลของระบบจะต้องวัดด้วยมาตรวัดน้ำหนักหรือมวลในกรอบอ้างอิงที่ระบบมีโมเมนตัมรวมเป็นศูนย์ ดังนั้นมาตรวัดนั้นๆ จึงถือเป็นการวัดมวลนิ่งของระบบเสมอ
# อาร์เยิน โรบเบิน
อาร์เยิน โรบเบิน (เกิด 23 มกราคม ค.ศ. 1984) เป็นอดีตนักฟุตบอลชาวดัตช์ เล่นในตำแหน่งปีกให้กับโกรนิงเงินเป็นสโมสรสุดท้าย เคยเล่นให้กับสโมสรฟุตบอลเยอรมันในบุนเดิสลีกา สโมสรฟุตบอลไบเอิร์นมิวนิก ตำแหน่งกองหน้า แต่โดยมากเขาเล่นในตำแหน่งปีก เขาเป็นที่รู้จักในฐานะผู้เล่นที่มีทักษะการเลี้ยงบอล ความเร็ว ความสามารถในการส่งข้ามลูกบอลและความแม่นยำในการยิงระยะไกล เขาเป็นส่วนหนึ่งในทีมฟุตบอลทีมชาติเนเธอร์แลนด์ และลงแข่งในยูโร 2004, ฟุตบอลโลก 2006, ยูโร 2008 และฟุตบอลโลก 2010

โรบเบินลงเล่นกับสโมสรฟุตบอลโครนิงเงิน (FC Groningen) เขาเล่นในฤดูกาล 2000–01 ต่อจากนั้นเซ็นสัญญากับเปเอสเฟ ไอนด์โฮเฟิน (PSV Eindhoven) ที่นี่เขาได้รับรางวัลผู้เล่นดาวรุ่งแห่งปีของเนเธอร์แลนด์ และยังได้แชมป์ลีกเอเรอดีวีซี ในฤดูกาลต่อมาสโมสรอังกฤษ มีความสนใจที่จะเซ็นสัญญากับเขา และหลังจากการเจรจาอันยืดเยื้อ เขาร่วมกับสโมสรฟุตบอลเชลซีหลังปิดฤดูกาล 2004

โรบเบินเปิดตัวเล่นกับเชลซีได้ช้าเนื่องจากเขาบาดเจ็บ เมื่อสมบูรณ์เขาช่วยให้เชลซีชนะเลิศในพรีเมียร์ลีกได้ 2 ฤดูกาลติดต่อกัน และยังติดอยู่ในชื่อผู้เล่นพรีเมียร์ลีกแห่งเดือน ในเดือนพฤศจิกายน ค.ศ. 2005 หลังจากฤดูกาลที่ 3 ในอังกฤษ ซึ่งเขามีอาการบาดเจ็บ โรบเบินย้ายมาอยู่กับสโมสรฟุตบอลเรอัลมาดริดในลาลิกา ด้วยค่าตัว 35 ล้านยูโร ในเดือนสิงหาคม ค.ศ. 2009 โรบเบินย้ายมาอยู่กับสโมสรฟุตบอลไบเอิร์นมิวนิก ด้วยค่าตัวราว 25 ล้านยูโร เขายิง 2 ประตูในนัดเปิดตัว ในฤดูการแรกของเขาที่มิวนิก สโมสรชนะในลีก ถือเป็นชัยชนะในลีกเป็นครั้งที่ 5 ของเขาใน 8 ปี และทีมเข้าสู่รอบตัดสินยูฟ่าแชมเปียนส์ลีก และเป็นผู้ยิงในช่วงท้ายเวลาของรองชิงชนะเลิศทำให้มิวนิกชนะโบรุสซีอาดอร์ทมุนท์ ไป 2-1 ประตู ทำให้ทีมได้แชมป์ยูฟ่าแชมเปียนส์ลีกเป็นสมัยที่ 5 และโรบเบินได้รับเลือกเป็นแมนออฟเดอะแมตช์ด้วย'โรบเบิน'เผยมีลางรู้ตัวต้องยิงนัดชิงพา'เสือใต้'ซิวแชมป์ จากไทยรัฐ
# หนูผีจิ๋ว
หนูผีจิ๋ว หรือ หนูผีอีทรัสแคน (,) เป็นหนูผีชนิดหนึ่ง

หนูผีจิ๋ว มีเท้าหลังสั้นมากและมีสีคล้ำในตัวเต็มวัย กะโหลกลาดแบน จมูกแหลมยาวมาก ตามีขนาดเล็กมาก ใบหูมีขนาดใหญ่เมื่อเทียบกับขนาดลำตัว มีความจากหลายจมูกถึงรูทวารเพียง 4–5.6 เซนติเมตร และมีน้ำหนักเพียง 1.8 กรัม เท่านั้น ซึ่งครั้งหนึ่งเคยถูกจัดให้เป็นสัตว์เลี้ยงลูกด้วยนมที่มีขนาดเล็กที่สุดในโลกมาแล้ว ก่อนจะถูกแทนที่ตำแหน่งนี้ด้วยการค้นพบค้างคาวคุณกิตติ (Craseonycteris thonglongyai) ในเวลาต่อมา^ "Mammal record breakers: The smallest!". The Mammal Society. http://www.abdn.ac.uk/mammal/smallest.shtml . เรียกข้อมูลเมื่อ 2008-04-10.

หนูผีจิ๋ว มีพฤติกรรมชอบอาศัยในที่เปียกชื้นและมีหญ้าขึ้นรก หากินแมลงขนาดเล็กชนิดต่าง ๆ ตามพื้นดินเป็นอาหาร 

ไม่จัดว่าเป็นสัตว์ป่าคุ้มครองแต่อย่างใด พบกระจายพันธุ์ในทวีปยุโรป, แอฟริกาเหนือ และบางส่วนในทวีปเอเชีย สำหรับในประเทศไทย พบได้ในป่าในภาคเหนือ ยกเว้นภาคตะวันออกเฉียงเหนือหนูผีจิ๋ว หนูผีจิ๋ว